《登圭山椒和王老师韵》
明代·李之世

凭高聊极目，灏气碧胧胧。挥手天门近，摩空日观崇。

人游蓬岛外，僧度薜萝中。石嶂霞为幔，岩花锦作丛。

琳宫疑驾蜃，金涧冉垂虹。胜会良非偶，留题付翠筒。

作者简介：李之世，字长度，号鹤汀。新会东亭人。以麟子。明神宗万历三十四年（一六〇六）举人。晚年始就琼山教谕，迁池州府推官。未几移疾罢归。著作极多，有《圭山副藏》、《剩山水房漫稿》、及《北游》、《南归》、《雪航》、《家园》、《泡庵》、《朱崖》、《息庵》、《水竹洞》、《不住庵》诸集。